**FFURFLEN CWYNION FFURFIOL**

**Gweithdrefn Cwynion Myfyrwyr**

**Mae’r Brifysgol yn gweithredu gweithdrefn cwynion anffurfiol a gweithdrefn cwynion ffurfiol. Dylech godi materion trwy’r gweithdrefnau anffurfiol yn y lle cyntaf a dylid defnyddio’r ffurflen hon dim ond os na fu modd dod o hyd i ddull o unioni’r gŵyn neu os ydych yn anfodlon â’r dull unioni arfaethedig dan y gweithdrefnau anffurfiol.** Os nad yw cwyn ffurfiol wedi’i chodi trwy’r gweithdrefnau anffurfiol, gellir ei chyfeirio’n ôl i’r broses honno.

Cyn cwblhau’r ffurflen hon, dylech ddarllen Polisi Cwynion Myfyrwyr y Brifysgol. Ni ellir defnyddio’r ffurflen hon ar gyfer cwynion yn erbyn penderfyniadau Byrddau Arholi neu achosion o anghytundeb â phobl nad ydynt yn gyflogedig gan y Brifysgol nac yn dod o dan ei hawdurdod, gan gynnwys y Cwmni Benthyciadau Myfyrwyr.

Fe’ch atgoffir y gellir mynd at Undeb y Myfyrwyr ar unrhyw adeg am gyngor a chymorth ar unrhyw fater a bod modd i’r Brifysgol roi ystyriaeth ffurfiol i gwynion a ddaw trwy gyfrwng Undeb y Myfyrwyr.

Dylid teipio’r ffurflen hon, neu’i chwblhau mewn inc du, a’i hanfon i’r Swyddfa Academaidd (Cyf: Cwyn Ffurfiol). Rhaid cwblhau pob adran o’r ffurflen. Argymhellir bod myfyrwyr yn cadw copi o’r ffurflen.

Rhaid i gwynion ffurfiol ddod i law **ddim mwy na mis** wedi i'r weithdrefn anffurfiol ddod i ben (lle bo hynny'n briodol) ac fel arfer **ddim** **mwy na 6 mis** wedi i'r prif faterion y cwynir amdanynt ddigwydd. Ystyrir bod cwynion ffurfiol a ddaw i law ar ôl y terfynau amser hyn yn rhy hwyr ac ni chânt eu hystyried oni bai fod tystiolaeth annibynnol i ddangos bod rhesymau argyhoeddiadol pam na chodwyd y gwyn ffurfiol mewn da bryd. Ni fydd y Brifysgol yn ystyried unrhyw gŵyn lle mae’r prif faterion y cwynir amdanynt wedi digwydd dros dair blynedd cyn i’r gŵyn ddod i law.

Bydd y Swyddfa Academaidd yn cydnabod bod y gŵyn wedi dod i law, fel arfer o fewn 5 diwrnod gwaith clir. Os na fyddwch wedi derbyn cydnabyddiaeth o fewn 5 diwrnod gwaith clir, dylech gysylltu â’r Swyddfa Academaidd i sicrhau ei bod wedi derbyn eich cwyn. Ni ddylech dybio bod eich cwyn wedi'i derbyn neu'i chadarnhau oni bai y cafwyd cadarnhad pendant o hyn yn ysgrifenedig gan y Swyddfa Academaidd.

|  |
| --- |
| Rhaid cyflwyno pob gohebiaeth sy’n ymwneud â’r gŵyn hon yn ysgrifenedig a’i hanfon drwy’r e-bost neu’r post at y canlynol: |
| **(gyda’r post)** Y Swyddfa Academaidd(Cyf: Cwyn Ffurfiol)Prifysgol Cymru: Y Drindod Dewi SantHeol y ColegCaerfyrddinSA31 3EP | **(gydag e-bost)** E-bost: aocases@uwtsd.ac.uk (Pwnc: Cwyn Ffurfiol) |

**Bydd y Brifysgol yn cydnabod bod eich cwyn wedi dod i law ac yn anfon unrhyw ddiweddariadau a chanlyniad atoch trwy’r e-bost; felly, mae'n bwysig eich bod yn gwirio eich cyfrifon e-bost Prifysgol a phersonol yn rheolaidd.**

**Mae’r ffurflen hon ar gael yn electronig ar dudalennau gwe'r Swyddfa Academaidd:** <http://www.uwtsd.ac.uk/cy/swyddfaacademaidd/>

**ADRAN A: Manylion y Myfyriwr**

|  |  |
| --- | --- |
| Enw’r Myfyriwr: |  |
| Rhif y Myfyriwr:  |  |
| Cyfeiriad Cyswllt: |  |
| Rhif Ffôn Cyswllt: |  |
| Cyfeiriad e-bost: |  |
| Rhaglen Astudio: |  |
| Lefel astudio: |  |
| Dull Astudio | [ ] Llawn amser | [ ] Rhan amser | [ ] Dysgu o Bell |
| Athrofa: |  |
| Campws: |  |
| Ydych chi'n fyfyriwr yn y Brifysgol ar hyn o bryd? | [ ] Ydw | [ ] Nac ydw |
| Os na, beth oedd y dyddiad olaf pan oeddech yn fyfyriwr yn y Brifysgol? |  |
| Math o Gŵyn |

|  |  |
| --- | --- |
|[ ]  Ariannol | Cwynion yn ymwneud â chyllid e.e. Ffioedd a statws ffioedd, bwrsarïau ac ysgoloriaethau |
|[ ]  Gwahaniaethu a Hawliau Dynol | Cwynion lle mae'r myfyriwr yn honni y bu unrhyw fath o wahaniaethu, gan gynnwys aflonyddu, a lle mae’i Hawliau Dynol wedi’u torri |
|[ ]  Materion Gwasanaeth (Contract) | Cwynion sy’n ymwneud â’r cwrs neu’r ddarpariaeth addysgu, cyfleusterau a goruchwyliaeth  |
|[ ]  Lles a Llety | Cwynion yn ymwneud â’r gwasanaethau cymorth, e.e. Cwnsela, y gaplaniaeth, cymorth i fyfyrwyr rhyngwladol a materion llety |

 |

**Sylwer yr anfonir y ffurflen hon ymlaen at yr aelod(au) o staff priodol:**

* **fel arfer, y Deon perthnasol – ar gyfer cwynion am wasanaeth academaidd;**
* **fel arfer, rheolwr perthnasol adran neu wasanaeth – ar gyfer cwynion am wasanaeth cymorth.**

**ADRAN B: Manylion y gŵyn a’r canlyniad a ddymunir**

|  |
| --- |
| **Cwyn yn erbyn**Nodwch y ddarpariaeth (e.e. modwl, rhaglen), gwasanaeth (e.e. Athrofa, Disgyblaeth, Canolfan, Uned Gymorth) neu unigolyn y dymunwch wneud cwyn yn ei erbyn. (bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

|  |
| --- |
| Manylion y gŵynNodwch **union** natur eich cwyn. Nodwch unrhyw ddigwyddiadau, dyddiadau neu amserau y teimlwch sy’n berthnasol. Rhestrwch unrhyw rai o ddogfennau’r Brifysgol y teimlwch y gweithredwyd yn groes iddynt.(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

|  |
| --- |
| DigwyddiadOs yw’r gŵyn yn gysylltiedig â digwyddiad penodol, nodwch **pryd a ble y digwyddodd hyn.** Nodwch unrhyw ddigwyddiadau, dyddiadau neu amserau y teimlwch sy’n berthnasol. Rhestrwch unrhyw rai o ddogfennau’r Brifysgol y teimlwch y gweithredwyd yn groes iddynt.(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

|  |
| --- |
| **Tystiolaeth ategol.**Rhestrwch a disgrifiwch y ddogfennaeth rydych wedi’i hatodi i gefnogi’ch datganiad. (Sylwer **NA** fydd y Swyddfa Academaidd yn ceisio tystiolaeth ar eich rhan – **eich cyfrifoldeb chi yw gwneud hyn gyda’ch cwyn)**. (bydd y blwch hwn yn mynd yn fwy wrth ichi deipio neu gallwch atodi dalennau ychwanegol)*(Peidiwch â nodi bod “xxx ar gael os oes angen” – os ydych yn rhestru tystiolaeth ddogfennol i gefnogi’r honiad hwn yna mae’n ofynnol eich bod yn ei chyflwyno neu’n rhoi dyddiad erbyn pryd y byddwch yn ei chyflwyno).* |

|  |
| --- |
| **Y canlyniad a ddymunir**Amlinellwch, heb ragfarnu, y canlyniad neu’r camau pellach yr hoffech eu gweld i ddatrys y gŵyn hon.(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

Penodir swyddog achosion i ymchwilio i’r materion a godwyd gennych yn eich cwyn. Mae’n bosibl y bydd yn cysylltu â chi er mwyn cael eglurhad pellach neu er mwyn trefnu cyfarfod ynghylch eich cwyn a’r canlyniad a ddymunir.

Cyflwynir adroddiad cychwynnol yr ymchwiliad i'r gŵyn i’r Cyfarwyddwr Profiadau Academaidd cyn pen 21 diwrnod wedi i’r ffurflen ddod i law’r Brifysgol. Bydd y Brifysgol yn penderfynu a oes angen i’ch achos fynd ymlaen i banel ffurfiol neu a fyddwch yn cael **llythyr Canlyniad Cwyn** (a fydd fel arfer ar ffurf gohebiaeth electronig), gyda manylion y penderfyniad terfynol ynghylch eich cwyn.

**ADRAN C: Manylion gweithdrefnau anffurfiol**

Gellir datrys y rhan fwyaf o gwynion yn syml ac yn gyflym mewn modd anffurfiol, ar lefel leol, trwy drafod y mater neu'r pryder gyda'r unigolyn perthnasol. Mae’r Brifysgol yn annog myfyrwyr i godi materion sy’n peri pryder cyn gynted ag y byddant yn codi.

|  |
| --- |
| Ydych chi wedi trafod eich cwyn gydag aelod o’r staff fel rhan o’r gweithdrefnau anffurfiol ar gyfer ymchwilio i gwynion: |
| Ydw: [ ]  | Nac ydw:[ ]  |
| Enw'r aelod o’r staff y mynegoch y gŵyn hon iddo/iddi yn wreiddiol:(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |
| Os nad ydych wedi trafod eich cwyn gydag aelod o’r staff fel rhan o’r weithdrefn anffurfiol o ymchwilio i gwynion, eglurwch y rhesymau dros beidio â gwneud hynny a pham rydych chi’n dymuno mynd â’r gŵyn i weithdrefnau ffurfiol.(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

|  |
| --- |
| Os yw’n briodol, rhowch fanylion y dull unioni a gynigiwyd ar ôl y gweithdrefnau anffurfiol ar gyfer ymchwilio i gwynion.(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

|  |
| --- |
| Os yw’n briodol, eglurwch pam yr ydych yn anfodlon â’r dull unioni a gynigiwyd ar ôl y gweithdrefnau anffurfiol ar gyfer ymchwilio i gwynion.(bydd y blwch hwn yn mynd yn fwy wrth ichi deipio neu gallwch atodi dalennau ychwanegol) |

|  |
| --- |
| Mae’r wybodaeth rwyf wedi’i chyflwyno yn gywir ac yn gyflawn hyd eithaf fy ngwybodaeth. Rhoddaf ganiatâd i’r wybodaeth hon gael ei datgelu i swyddogion perthnasol y Brifysgol sy’n gyfrifol am ystyried cwynion ac i unrhyw aelodau o'r staff a enwir yn y gŵyn. **Mae cyflwyno dogfennaeth ffug neu wybodaeth dwyllodrus yn fater difrifol a gellid ymdrin â hyn dan y Polisïau Camymddwyn Academaidd a Chamymddwyn Anacademaidd.  Mae’r Brifysgol yn cadw’r hawl i wirio dilysrwydd unrhyw ddogfen(nau) a gyflwynir gennych neu ddatganiadau a wnewch yn y gŵyn hon.** |
| **Llofnod y Myfyriwr:** |  | **Dyddiad:** |  |
| Ticiwch y blwch hwn os hoffech i gopi o'ch cwyn gael ei anfon ymlaen i Undeb y Myfyrwyr.  |[ ]
| Sylwer: Gall Undeb y Myfyrwyr ddarparu cyngor a chymorth ar unrhyw adeg yn ystod y broses o ystyried eich cwyn. |

**MAE’R DDOGFEN HON AR GAEL HEFYD YN SAESNEG**